


Z A P I S N I K
17.  sjednice Vijeća Gradske četvrti Donja Dubrava,
održane 24. studenoga 2022.
u dvorani „AB“ Područnog ureda gradske uprave Dubrava, Dubrava 49,
s početkom u 16,00 sati

Nazočni članovi Vijeća: Trpimir Majcan, Alin Kavur, Petar Atanasoski, Darijen Belec, Antun Bošnjaković, Igor Božić, Mira Božić, Mladen Cetinja, Ivan Forgač, Adriano Friganović, Nikola Horvatić, Tomislav Ivanek, Ankica Penava Pejčinović, Hrvoje Tomić i Ivan Totić.
Nazočni djelatnici Službe za MS, civilnu zaštitu i sigurnost: 
Marija Nakić – voditeljica Područnog odsjeka Donja Dubrava i 
Snježana Pehar – stručni referent za rad tijela mjesne samouprave i Silvestar Smrekar - stručni referent za rad tijela mjesne samouprave. 
Predsjednik utvrđuje da su sjednici nazočni svi članovi Vijeća te ono može pravovaljano odlučivati. Otvara 17. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 16. sjednice. Budući da primjedbi nije bilo, nakon provedenog glasovanja utvrđuje da je zapisnik jednoglasno prihvaćen.
Potom predlaže dopunu dnevnog reda točkama 5., 6., 7., 13. i 14.  za koje su članovi Vijeća prije početka sjednice dobili materijale.
Budući da drugih prijedloga nije bilo, daje na glasovanje prijedlog dopune dnevnog reda te nakon provedenog glasovanja utvrđuje da su dopune jednoglasno prihvaćene. Potom daje na glasovanje prijedlog dnevnog reda s prihvaćenim dopunama i nakon provedenog glasovanja utvrđuje da je jednoglasno usvojen


D N E V N I   R E D:

1. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2022.
- predlagatelj: predsjednik Vijeća
2. Prijedlog zaključka o davanju mišljenja o Prijedlogu programa građenja komunalne infrastrukture na području Grada Zagreba u 2023.
- predlagatelj: predsjednik Vijeća
3. Prijedlog zaključka o davanju mišljenja o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.
- predlagatelj: predsjednik Vijeća
4. Prijedlog zaključka o prijedlozima za izmjene i dopune Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina
- predlagatelj: predsjednik Vijeća
5. Prijedlog zaključka o potrebi izrade geodetskog elaborata izvedenog stanja za nerazvrstane ceste – odvojke Južne ulice i pješački put prema Čulinečkoj cesti
6. Prijedlog zaključka o prijedlogu osoba za obavljanje poslova domara u objektima mjesne samouprave za razdoblje siječanj – lipanj 2023.
- predlagatelj: predsjednik Vijeća
7. Prijedlog zaključka o korištenju prostora mjesne samouprave na adresi Dubrava br. 238
- predlagatelj: predsjednik Vijeća
8. Prijedlog zaključka o ishođenju suglasnosti za postavljanje nadstrešnice na autobusnom stajalištu školskog autobusa u Čulinečkoj cesti kod k.br. 100a
- predlagatelj: predsjednik Vijeća
9. Prijedlog zaključka o očitovanju o zahtjevu za zakup neizgrađenog građevinskog zemljišta oznake dio k.č.br. 8825/1 k.o. Dubrava
- predlagatelj: predsjednik Vijeća
10. Prijedlog zaključka o očitovanju o zahtjevu za zakup neizgrađenog građevinskog zemljišta oznake dio k.č.br. 8200/1 k.o. Dubrava
- predlagatelj: predsjednik Vijeća 
11. Prijedlog zaključka o očitovanju o zahtjevu za zakup neizgrađenog građevinskog zemljišta oznake k.č.br. 3176 i k.č.br. 3179 k.o. Resnik
- predlagatelj: predsjednik Vijeća 
12. Prijedlog zaključka o očitovanju o zahtjevu za zakup neizgrađenog građevinskog zemljišta oznake dio k.č.br. 2867/4 k.o. Resnik
- predlagatelj: predsjednik Vijeća
13. Prijedlog zaključka o očitovanju o kupoprodaji z.k.č.br. 1300/4 i z.k.č.br. 1300/8 obje k.o. Resnik
- predlagatelj: predsjednik Vijeća
14. Prijedlog zaključka o očitovanju o mogućnosti raspolaganja dijelom k.č.br. 7483/1 k.o. Dubrava
           - predlagatelj: predsjednik Vijeća
15. Prijedlog zaključka o davanju mišljenja o prijedlogu postave uzdignute plohe u ulici Nenada Babića i postave prometne signalizacije u zoni raskrižja ulice Nenada Babića s ulicom VII. Retkovec i ulicom Vrinice
- predlagatelj: predsjednik Vijeća
16. Prijedlog zaključka o prijedlogu postave prometnog znaka „zabrana parkiranja osim za korisnike i djelatnike DV I. B. Mažuranić“ u Cerskoj br. 22 i  Berečkoj br. 3
- predlagatelj: predsjednik Vijeća
17. Predlaganje kandidata za suce porotnike Županijskog suda u Zagrebu u travnju 2023. – donošenje zaključka
- predlagatelj: predsjednik Vijeća
18. Predlaganje kandidata za suce porotnike Općinskog suda u Novom Zagrebu – donošenje zaključka
- predlagatelj: predsjednik Vijeća
19. Predlaganje kandidata za suce porotnike za mladež Županijskog suda u Zagrebu u veljači 2023. – donošenje zaključka
- predlagatelj: predsjednik Vijeća
20. Predlaganje kandidata za suce porotnike za mladež Županijskog suda u Zagrebu u travnju 2023. – donošenje zaključka
- predlagatelj: predsjednik Vijeća
21. Prijedlog zaključka o prijedlogu postave prometnih uspornika u Željezničkoj ulici kod novoizgrađene željezničke postaje Sesvetska Sopnica
- predlagatelj: predsjednik Vijeća
22. Donošenje zaključaka o davanju mišljenja po članku 86. Statuta Grada Zagreba na: 
1. Prijedlog proračuna Grada Zagreba za 2023. i projekcije za 2024.-2025., Prijedlog odluke o izvršavanju Proračuna Grada Zagreba za 2023., Prijedlog plana uravnoteženja proračuna Grada Zagreba za razdoblje od 2023. do 2025., prijedloge programa javnih potreba po djelatnostima, prijedloge programa radova, prijedloge programa financiranja udruga po područjima u 2023.
1. Prijedlog procjene rizika od velikih nesreća za područje Grada Zagreba
1. Prijedlog plana promicanja zdravlja, prevencije i ranog otkrivanja bolesti u Gradu Zagrebu za razdoblje 2023. – 2025.
1. Prijedlog odluke o raspoređivanju sredstava za redovito godišnje financiranje političkih stranaka u 2023.
1. Prijedlog odluke o izmjenama Odluke o obavljanju osnivačkih prava i obveza nad domovima za starije osobe koja su prenesena na Grad Zagreb
1. Prijedlog zaključka o prijenosu prava vlasništva na nekretnini – Domu za starije osobe Maksimir, depadansa u Al. A. Augustinčića 1 u Zagrebu, s Hrvatskog zavoda za mirovinsko osiguranje na Grad Zagreb
1. Prijedlog zaključka o izmjeni Zaključka o pomoći građanima Grada Zagreba dodjelom novčane pomoći ili subvencijom kamata na kredite za obnovu nekretnina oštećenih u potresu
1. Prijedlog odluke o dopuni Odluke o osnivanju Centra za pružanje usluga u zajednici „Savjetovalište Luka Ritz“
1. Prijedlog odluke o izmjenama Odluke o agrotehničkim mjerama i mjerama za uređivanje i održavanje poljoprivrednih rudina
1. Prijedlog zaključka o sklapanju sudske nagodbe u postupku mirenja
23. Pitanja i prijedlozi 


Ad 1 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2022.
Predsjednik pojašnjava da se izmjena odnosi na uređenje VII. Retkovca od kbr. 60 do 118. Ta stavka je prema uputama nadležnog Gradskog ureda podijeljena na dvije stavke radi postupaka javne nabave, ali iznos ostaje isti. Radi se samo o tehničkoj korekciji. Navodi ulice koje su završene i napominje da je s 23. studenim realizacija oko 30%. Parkiralište u Baošičkom putu i Vinodolska su pred završetkom tako da se uskoro očekuje realizacija oko 50%. Zrinjevac je izvršio 80% ugovorenih radova, a do kraja godine se očekuje izvršenje svih radova te ih pohvaljuje.
H. Tomić i M. Božić izražavaju nezadovoljstvo realizacijom Plana i pojedinim cijenama.
U daljnjoj raspravi sudjeluju N. Horvatić, potpredsjednik A. Kavur, predsjednik, A. Bošnjaković, D. Belec, H. Tomić, M. Božić, I. Totić i A. Penava Pejčinović.
A. Friganović i I. Forgač uz ispriku napuštaju sjednicu.
Vijećnici H. Tomić i M. Božić traže stanku od 5 minuta (izlaze H. Tomić, N. Horvatić, A. Kavur, M. Božić i A. Bošnjaković). Predsjednik zakazuje nastavak sjednice za 5 minuta.
Nakon stanke sjednica se nastavlja u 16,33.
Predsjednik daje na glasovanje Prijedlog zaključka o izmjeni Plana komunalnih aktivnosti Gradske četvrti Donja Dubrava u 2022. Nakon provedenog glasovanja utvrđuje da je s 9 glasova „za“ i 4 „suzdržana“ glasa donesen

ZAKLJUČAK
o izmjeni Plana komunalnih aktivnosti
Gradske četvrti Donja Dubrava u 2022.
(Tekst Zaključka priložen je ovom zapisniku i njegov je sastavni dio)


Ad 2 - Prijedlog zaključka o davanju mišljenja o Prijedlogu programa građenja komunalne infrastrukture na području Grada Zagreba u 2023.
Predsjednik predlaže davanje negativnog mišljenja i dopunu Prijedloga programa kako je navedeno u Prijedlogu zaključka. Otvara raspravu.
H. Tomić predlaže dopunu – nadvožnjak na Čulinečkoj cesti kod željezničke stanice Resnik.
A. Penava Pejčinović napominje da je razgovarala s članicom Vijeća Mjesnog odbora Donja Dubrava te je dobila informaciju da je rasvjeta na polivalentnom igralištu u I. Štefanovečkom zavoju postavljena i to tri velike lampe na polivalentnom igralištu i tri male lampe na dječjem igralištu.
Predsjednik zahvaljuje na informaciji. 
U daljnjoj raspravi sudjeluju M. Božić i I. Totić.
Predsjednik predlaže donošenje zaključka  kojim se daje negativno mišljenje na Prijedlog programa, izostavljanje prijedloga postave rasvjetnih tijela na polivalentnom igralištu u I. Štefanovečkom zavoju te dopunu prijedlogom H. Tomića.
Nakon provedenog glasovanja Vijeće uz 8 glasova “za“, 4 glasa „protiv“ i 1 „suzdržanim“ glasom donosi  
 Z A K L J U Č A K
o davanju mišljenja o Prijedlogu Programa građenja komunalne 
infrastrukture na području Grada Zagreba u 2023. 

1. Vijeće je razmotrilo Prijedlogu Programa građenja komunalne infrastrukture na području Grada Zagreba u 2023., te na isti daje negativno mišljenje.

1. Predlaže se dopuna Prijedloga Programa građenja komunalne infrastrukture na području Grada Zagreba u 2023. sljedećim akcijama koje su od primarne važnosti za Gradsku četvrt Donja Dubrava: 

· Štefanovečka cesta – izlaz na ulicu Dubrava u smjeru zapada – projektiranje i gradnja
· Pothodnik Resnički put – Štefanovečka cesta – projektiranje i gradnja
· Dječje igralište – Ulica borova – izrada projektne dokumentacije i postavljanje 2 rasvjetna tijela
· Nadvožnjak na Čulinečkoj cesti preko željezničke pruge kod željezničke stanice Resnik u Resničkom gaju – projektiranje i gradnja

3. Ovaj se zaključak dostavlja Gradskom uredu za obnovu, izgradnju,   graditeljstvo, komunalne poslove i promet, Sektoru za pravne i financijske poslove na daljnje postupanje.


Ad 3 - Prijedlog zaključka o davanju mišljenja o Prijedlogu programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023.
Predsjednik otvara raspravu.
Bez rasprave Vijeće s 8 glasova „za“, 4 „protiv“ i 1 „suzdržanim“ glasom donosi

 Z A K L J U Č A K
o davanju mišljenja o Prijedlogu programa održavanja javnih prometnih površina,
građevina i uređaja javne namjene, javne rasvjete te izvanrednog održavanja
nerazvrstanih cesta na području Grada Zagreba u 2023. 

1. Vijeće je razmotrilo Prijedlog programa održavanja javnih prometnih površina,  građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2023., s kojim nije suglasno i daje negativno mišljenje.
2. Ovaj zaključak dostavlja se Gradskom uredu za obnovu, izgradnju, prostorno uređenje,
            graditeljstvo, komunalne poslove i promet na daljnje postupanje.
Ad 4 - Prijedlog zaključka o prijedlozima za izmjene i dopune Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina
Predsjednik otvara raspravu.
Bez rasprave Vijeće s 12 glasova „za“ i 1 „suzdržanim“ glasom donosi

Z A K L J U Č A K
o prijedlozima u postupku pripreme izmjena i dopuna Odluke
o mjestima za trgovinu na malo izvan prodavaonica i tržnica na malo koja se obavlja
na pokretnim napravama i o vanjskom izgledu pokretnih naprava i privremenih građevina

1. Vijeće Gradske četvrti Donja Dubrava razmotrilo je Odluku o mjestima za trgovinu na malo izvan prodavaonica i tržnica na malo koja se obavlja na pokretnim napravama i o vanjskom izgledu pokretnih naprava i privremenih građevina donesenu na 5. sjednici Gradske skupštine, 28. listopada 2021. godine. 
1. Vijeće nema novih prijedloga i dopuna u tijeku priprema izmjena i dopuna Odluke pod točkom 1. ovog zaključka te smatra da je dosadašnje lokacije na području Gradske četvrti Donja Dubrava potrebno zadržati.
1. Ovaj će zaključak biti upućen Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za komunalne poslove i javne površine na daljnje postupanje.


Ad 5 - Prijedlog zaključka o potrebi izrade geodetskog elaborata izvedenog stanja za nerazvrstane ceste – odvojke Južne ulice i pješački put prema Čulinečkoj cesti
Predsjednik pojašnjava Prijedlog zaključka i otvara raspravu.
Bez rasprave Vijeće s 12 glasova „za“ i 1 „suzdržanim“ glasom donosi

ZAKLJUČAK
o potrebi izrade geodetskog elaborata izvedenog stanja za nerazvrstane ceste
 – Odvojke Južne ulice i pješački put prema Čulinečkoj cesti

1. Zbog učestalih upita građana Gradske četvrti Donja Dubrava iz odvojaka Južne ulice koji trebaju upisati svoje građevinske čestice u zemljišnoj knjizi, a isto im onemogućava neusklađenost katastarskog i zemljišno-knjižnog stanja za nerazvrstane ceste, Vijeće traži od Gradskog ureda za obnovu, izgradnju, prostorno uređenje, graditeljstvo, komunalne poslove i promet da zatraži izradu geodetskog elaborata izvedenog stanja sukladno odredbama Zakona o cestama radi upisa nerazvrstanih cesta u zemljišnoj knjizi u odnosu na:

- Južnu ulicu I. odvojak izgrađenu na k.č. 8051/4 k.o. Dubrava,
- Južnu ulicu III. odvojak izgrađenu na k.č. 7992/19 k.o. Dubrava,
- Južnu ulicu IV. odvojak izgrađenu na k.č. 7991/1 k.o. Dubrava,
- Južnu ulicu V. odvojak izgrađenu na k.č. 7989/6 k.o. Dubrava,
- Južnu ulicu VI. odvojak izgrađenu na k.č. 7988/7 k.o. Dubrava,
- Južnu ulicu VII. odvojak izgrađenu na k.č. 8788/8 k.o. Dubrava,
- Južnu ulicu VIII. odvojak izgrađenu na k.č. 8786/5 k.o. Dubrava,
- Čulinečka cesta - put izgrađen na k.č. 8734/2 k.o. Dubrava.

2. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.
Ad 6 - Prijedlog zaključka o prijedlogu osoba za obavljanje poslova domara u objektima mjesne samouprave za razdoblje siječanj – lipanj 2023.
Predsjednik napominje da nije bilo nikakvih primjedbi na dosadašnje domare pa predlaže da oni i dalje obavljaju te poslove. 
Bez rasprave Vijeće s 12 glasova „za“ i 1 „suzdržanim“ glasom donosi

Z A K L J U Č A K
o prijedlogu osoba za obavljanje poslova domara 
u objektima mjesne samouprave za razdoblje siječanj – lipanj 2023.

1. Vijeće predlaže da se sklope ugovori o povremenim poslovima za domare u objektima mjesne samouprave za razdoblje siječanj - lipanj 2023. sa dosadašnjim  domarima na lokacijama:

1. Objekt MS Čulinec, Badema 2a – domar Ana Maruna
1. Objekt MS „Ivan Mažuranić“, Vrpoljska 10 – domar Tomo Benčec 
1. Objekt MS Novi Retkovec, Breza 26 (objekt I) i Aleja javora 23 (objekt II) – domar Željko Ščurić 
1. Objekt MS Resnički gaj, Čulinečka c. 230 – Ružica Štaba 
1. Objekt MS „30. svibnja 1990.“, Vinodolska 23  – domar Zlatko Holenda
1. Objekt MS Trnava, Resnički put 1a – domar Rudolf Pejić
1. Objekt MS Stari Retkovec, I. Retkovec 2a – domar Slobodan Krek

1. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na daljnje postupanje.


Ad 7 - Prijedlog zaključka o korištenju prostora mjesne samouprave na adresi Dubrava br. 238
Predsjednik predlaže donošenje zaključka budući da je g. Radovanović, predsjednik Udruge veterana 145. brigade HV koja koristi prostor, obećao da će vratiti ključeve prostora u Dubravi 238, ali to nije učinio. Obećavao je i predsjednici VMO Novi Retkovec da će se sastati s njom i donijeti ključeve prostora ali to nije učinio. Udruga koristi prostor iako je korištenje isteklo 31. ožujka ove godine i nema osnova za daljnje korištenje prostora.
U raspravi sudjeluju A. Bošnjaković i predsjednik. 
Predsjednik smatra da u prostor treba ući na legalan način, dakle pokrenuti potrebnu proceduru, a u koliko ključ bude vraćen zaključak će biti stavljen izvan snage.
Po završetku rasprave Vijeće jednoglasno donosi

Z A K L J U Č A K
o korištenju prostora mjesne samouprave
na adresi Dubrava br. 238

1. Prostor mjesne samouprave Novi Retkovec na adresi Dubrava 238 temeljem Zaključka o prostorima mjesne samouprave i Odobrenja o povremenom korištenju prostora br. 55/71, Klasa: 026-01/21-001/268, Urboj: 251-06-11-404-21-2 od 1. ožujka 2021. koristi Udruga veterana 145. brigade HV. Korištenje prostora bilo je odobreno za razdoblje od 1. travnja 2021. do 31. ožujka 2022. godine.
2. Nakon isteka roka korištenja prostora navedenog pod točkom 1. ovog zaključka, iako nema osnova za daljnje korištenje, prostor je nastavila koristiti Udruga, a ključevi prostora nisu vraćeni niti nakon učestalih traženja od strane predsjednice Vijeća Mjesnog odbora Novi Retkovec, člana Vijeća i djelatnika mjesne samouprave.  
3. Predlaže se nadležnom Gradskom uredu poduzimanje potrebnih pravnih radnji kako bi predmetnim gradskim prostorom i nadalje mogla upravljati mjesna samouprava, odnosno Vijeće Mjesnog odbora Novi Retkovec.
4. Ovaj se zaključak dostavlja Gradskom uredu za mjesnu samoupravu, civilnu zaštitu i sigurnost na daljnje postupanje.


Ad 8 - Prijedlog zaključka o ishođenju suglasnosti za postavljanje nadstrešnice na autobusnom stajalištu školskog autobusa u Čulinečkoj cesti kod k.br. 100a
Predsjednik pojašnjava Prijedlog zaključka i otvara raspravu.
H. Tomić napominje da nema ništa protiv Prijedloga zaključka ali ukazuje na neznanje i neprofesionalno ponašanje pojedinih predsjednika VMO-a, u ovom slučaju Čulinca. Podsjeća da je nadstrešnica već mogla biti odavno postavljena da VMO Čulinec nije tražio izmještanje stajališta i promjenu trase što nadležni Gradski ured zbog sigurnosti i tehničkih nemogućnosti nije dopustio.
Po završetku rasprave Vijeće jednoglasno donosi

Z A K L J U Č A K
o ishođenju suglasnosti za postavljanje nadstrešnice na
autobusnom stajalištu školskog autobusa u Čulinečkoj cesti kod k.br. 100a

1. Vijeće je suglasno s postavljanjem nadstrešnice na autobusnom stajalištu školskog autobusa u Čulinečkoj cesti kod k.br. 100a.
1. Sukladno očitovanju Vijeća Mjesnog odbora Čulinec, Vijeće utvrđuje da niti nakon nekoliko obilazaka predmetne adrese nije bilo moguće ishoditi potrebnu suglasnost za postavljanje nadstrešnice dijelom na privatnom zemljištu zbog nemogućnosti uspostavljanja kontakta s nasljednicima predmetnog dijela zemljišta.
1. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.


Ad 9 - Prijedlog zaključka o očitovanju o zahtjevu za zakup neizgrađenog građevinskog zemljišta oznake dio k.č.br. 8825/1 k.o. Dubrava
Predsjednik predlaže donošenje zaključka uz uvjet kako je predložilo i Vijeće Mjesnog odbora.
Bez rasprave Vijeće jednoglasno donosi

Z A K L J U Č A K
o očitovanju o zahtjevu za zakup neizgrađenog građevinskog zemljišta,
oznake dio k.č.br. 8825/1 k.o. Dubrava
 
1. Razmotren je dopis Gradskog ureda za upravljanje imovinom i stanovanje kojim se traži očitovanje Vijeća o zahtjevu Gečević Serafina za zakup dijela neizgrađenog građevinskog zemljišta oznake k.č.br. 8825/1 k.o. Dubrava površine 450 m², za namjenu parkirališnog prostora.
1. Vijeće će u Plan komunalnih aktivnosti Gradske četvrti Donja Dubrava u 2023. uvrstiti izradu projektne dokumentacije za gradnju polivalentnog igrališta na k.č.br. 8825/1 k.o. Dubrava budući da na području čitavog Mjesnog odbora „30. svibnja 1990.“ za građane nema niti jednog takvog sadržaja.

1. Temeljem prethodno utvrđenog mišljenja Vijeća Mjesnog odbora „30. svibnja 1990.“, Vijeće je suglasno sa davanjem u zakup dijela katastarske čestice pod točkom 1. ovog zaključka, uz uvjet da podnositelj zahtjeva koristi zakup do početka gradnje polivalentnog igrališta i da je dužan o svom trošku ukloniti sav sadržaj s parcele 30 dana prije početka radova na izgradnji igrališta. Sukladno ovom očitovanju predlaže se sklapanje ugovora o zakupu.
4.     Ovaj Zaključak dostavlja se Gradskom uredu za upravljanje imovinom i stanovanje na daljnje postupanje.
 

Ad 10 - Prijedlog zaključka o očitovanju o zahtjevu za zakup neizgrađenog građevinskog zemljišta oznake dio k.č.br. 8200/1 k.o. Dubrava
Predsjednik otvara raspravu.
U raspravi sudjeluje H. Tomić.
Po završetku rasprave Vijeće jednoglasno donosi

Z A K L J U Č A K
o očitovanju o zahtjevu za zakup neizgrađenog građevinskog zemljišta,
oznake dio k.č.br. 8200/1 k.o. Dubrava
 
1. Razmotren je dopis Gradskog ureda za upravljanje imovinom i stanovanje kojim se traži očitovanje Vijeća o zahtjevu Jerković Ilije za zakup dijela neizgrađenog građevinskog zemljišta oznake k.č.br. 8200/1 k.o. Dubrava ukupne površine 148m², za namjenu parkirališnog prostora i uređenje zelene površine.
2. Vijeće nema potrebe za dijelom predmetnog zemljišta navedenog pod točkom 1. ovog zaključka, te  je sukladno prethodno utvrđenom mišljenju Vijeća Mjesnog odbora Novi Retkovec, suglasno sa davanjem istog u zakup.
3.     Ovaj Zaključak dostavlja se Gradskom uredu za upravljanje imovinom i stanovanje na daljnje postupanje.


Ad 11 - Prijedlog zaključka o očitovanju o zahtjevu za zakup neizgrađenog građevinskog zemljišta oznake k.č.br. 3176 i k.č.br. 3179 k.o. Resnik
Predsjednik predlaže davanje suglasnosti na zakup sukladno mišljenju Vijeća Mjesnog odbora Trnava. Bez rasprave Vijeće jednoglasno donosi

Z A K L J U Č A K
o očitovanju o zahtjevu za zakup neizgrađenog građevinskog zemljišta,
oznake k.č.br. 3176 i k.č.br. 3179 k.o. Resnik
 
1. Razmotren je dopis Gradskog ureda za upravljanje imovinom i stanovanje kojim se traži očitovanje Vijeća o zahtjevu tvrtke Boxes d.o.o. za zakup neizgrađenog građevinskog zemljišta oznake k.č.br. 3176 i k.č.br. 3179 k.o. Resnik ukupne površine 2505 m², za namjenu parkirališnog prostora.
2. Vijeće nema planova niti potrebe za predmetnim katastarskim česticama navedenim pod točkom 1. ovog zaključka, te  je sukladno prethodno utvrđenom mišljenju Vijeća Mjesnog odbora Trnava, suglasno sa davanjem istih u zakup.

3.     Ovaj Zaključak dostavlja se Gradskom uredu za upravljanje imovinom i stanovanje na daljnje postupanje.
 

Ad 12 - Prijedlog zaključka o očitovanju o zahtjevu za zakup neizgrađenog građevinskog zemljišta oznake dio k.č.br. 2867/4 k.o. Resnik
Predsjednik napominje da je Vijeće Mjesnog odbora Trnava dalo pozitivno mišljenje o zakupu te predlaže davanje suglasnosti za zakup zemljišta.
Bez rasprave Vijeće jednoglasno donosi

Z A K L J U Č A K
o očitovanju o zahtjevu za zakup neizgrađenog građevinskog zemljišta,
oznake dio k.č.br. 2867/4 k.o. Resnik
 
1. Razmotren je dopis Gradskog ureda za upravljanje imovinom i stanovanje kojim se traži očitovanje Vijeća o zahtjevu Ante Mamića za zakup neizgrađenog građevinskog zemljišta oznake dio k.č.br. 2867/4 k.o. Resnik u površini od 15 m² za parkirališni prostor.
2. Vijeće nema planova niti potrebe za dijelom predmetnog zemljišta navedenog pod točkom 1. ovog Zaključka, te  je, sukladno prethodno utvrđenom mišljenju Vijeća Mjesnog odbora Trnava, suglasno sa davanjem istog u zakup.
3.     Ovaj Zaključak dostavlja se Gradskom uredu za upravljanje imovinom i stanovanje na daljnje postupanje.
 

Ad 13 - Prijedlog zaključka o očitovanju o kupoprodaji z.k.č.br. 1300/4 i z.k.č.br. 1300/8 obje k.o. Resnik
Predsjednik predlaže davanje suglasnosti za kupoprodaju uz napomenu da se i Vijeće Mjesnog odbora Resnički gaj pozitivno očitovalo.
Bez rasprave Vijeće jednoglasno donosi

Z A K L J U Č A K
o očitovanju o kupoprodaji z.k.č.br. 1300/4 i z.k.č.br. 1300/8 obje k.o. Resnik
 
1. Razmotren je dopis Gradskog ureda za upravljanje imovinom i stanovanje Klasa: 944-01/21-001/1327, Urbroj: 251-11-11/003-22-7 kojim se traži očitovanje Vijeća o kupoprodaji z.k.č.br. 1300/4 i z.k.č.br. 1300/8 obje k.o. Resnik, ukupne površine         225 čhv.
2. Vijeće je, sukladno prethodno utvrđenom mišljenju Vijeća Mjesnog odbora Resnički gaj, suglasno s kupoprodajom zemljišta navedenih pod točkom 1. ovog zaključka budući da na predmetnim česticama ne postoji strateški ni javni interes te nisu predviđene u planovima i programima Gradske četvrti.
3.     Ovaj Zaključak dostavlja se Gradskom uredu za upravljanje imovinom i stanovanje na daljnje postupanje.


Ad 14 - Prijedlog zaključka o očitovanju o mogućnosti raspolaganja dijelom k.č.br. 7483/1 k.o. Dubrava
Predsjednik predlaže donošenje pozitivnog mišljenja o mogućnosti raspolaganja predmetnim dijelom k.č., sukladno mišljenju Vijeća Mjesnog odbora „30. svibnja 1990.“.
Bez rasprave Vijeće jednoglasno donosi

Z A K L J U Č A K
o očitovanju o mogućnosti raspolaganja 
dijelom k.č.br. 7483/1 k.o. Dubrava
 
1. Razmotren je dopis Gradskog ureda za upravljanje imovinom i stanovanje Klasa: 940-01/22-003/321, Urbroj: 251-11-33-1/5-22-2 kojim se traži očitovanje Vijeća o mogućnosti raspolaganja dijelom k.č.br. 7483/1 k.o. Dubrava, a u svezi postupka pripreme suglasnosti u svrhu ishođenja rješenja o utvrđivanju građevne čestice za postojeću zgradu prema zahtjevu Marija Peciguša iz Zagreba, Vinodolska 44.
2. Vijeće je, sukladno prethodno utvrđenom mišljenju Vijeća Mjesnog odbora „30. svibnja 1990.“, suglasno s raspolaganjem zemljištem navedenim pod točkom 1. ovog zaključka budući da nije predviđeno u planovima i programima Gradske četvrti, niti ga je potrebno zadržati radi zadovoljavanja potreba stanovnika.
3.     Ovaj Zaključak dostavlja se Gradskom uredu za upravljanje imovinom i stanovanje na daljnje postupanje.
 

Ad 15 - Prijedlog zaključka o davanju mišljenja o prijedlogu postave uzdignute plohe u ulici Nenada Babića i postave prometne signalizacije u zoni raskrižja ulice Nenada Babića s ulicom VII. Retkovec i ulicom Vrinice
Predsjednik pojašnjava Prijedlog zaključka i otvara raspravu.
Bez rasprave Vijeće jednoglasno donosi

Z A K L J U Č A K 
o davanju mišljenja o prijedlogu postave uzdignute plohe 
u ulici Nenada Babića i postave prometne signalizacije u zoni 
raskrižja ulice Nenada Babića s ulicom VII. Retkovec i ulicom Vrinice

1. Razmotren je dopis Gradskog ureda za obnovu, izgradnju, prostorno uređenje, graditeljstvo, komunalne poslove i promet Klasa: 340-08/20-002/1427, Urbroj: 251-10-41-1/001-22-3 od 26. rujna 2022. i Zaključak Vijeća Mjesnog odbora Stari Retkovec usvojen na 17. sjednici, 21. listopada 2022.
2. Vijeće Gradske četvrti, temeljem očitovanja Vijeća Mjesnog odbora Stari Retkovec, suglasno je s prijedlogom Gradskog ureda za obnovu, izgradnju, prostorno uređenje, graditeljstvo, komunalne poslove i promet za postavu uzdignute plohe u ulici Nenada Babića i postavom prometne signalizacije u zoni raskrižja ulice Nenada Babića s ulicom VII. Retkovec i ulicom Vrinice.
3. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.


Ad 16 - Prijedlog zaključka o prijedlogu postave prometnog znaka „zabrana parkiranja osim za korisnike i djelatnike DV I. B. Mažuranić“ u Cerskoj br. 22 i  Berečkoj br. 3
Predsjednik pojašnjava zahtjev Dječjeg vrtića i otvara raspravu.
U raspravi sudjeluju M. Božić, A. Bošnjaković i P. Atanasoski.
P. Atanasoski predlaže da se uvrsti vremensko ograničenje zabrane parkiranja u periodu od 5 do 19 sati kako bi u periodu između tog vremena stanari okolnih kuća ipak mogli parkirati.
Predsjednik daje na glasovanje Prijedlog zaključka s dopunom P. Atanasoskog te Vijeće jednoglasno donosi

Z A K L J U Č A K 
o prijedlogu postave prometnog znaka „zabrana parkiranja radnim danom od 5 do 19 sati osim za korisnike i djelatnike DV I. B. Mažuranić“ 
u Cerskoj br. 22 i Berečkoj br. 3

1. Razmotren je zahtjev Dječjeg vrtića Ivane Brlić Mažuranić, Cerska br. 22, za postavom prometnog znaka „zabrana parkiranja radnim danom od 5 do 19 sati osim za korisnike i djelatnike DV I. B. Mažuranić“ na ulazu u Dječji vrtić sa Štefanovečke ceste i kod Područnog objekta u Berečkoj ulici br. 3. Također je zatraženo postavljanje prometnog znaka „zabrana parkiranja“ na pomoćnom kolnom ulazu u dvorište Dječjeg vrtića u Cerskoj ulici br. 22.
2. Zbog nedostatka parkirnih mjesta na ulazu u Dječji vrtić sa Štefanovečke ceste, ispred ograde vrtića, svakodnevno se parkiraju stanari okolnih kuća pa roditelji prilikom dovođenja djece u vrtić nemaju gdje ostaviti automobil. Problem je i parkiranje stanara na pomoćni kolni ulaz u dvorište koji se ne može koristiti za potrebe vrtića. Također parkiranje stanara okolnih kuća ispred Područnog objekta u Berečkoj br. 3  predstavlja veliki problem djelatnicima prilikom dovoženja hrane i roditeljima jer nemaju gdje parkirati automobil prilikom dovođenja i odvođenja djece iz vrtića.
3. Vijeće, temeljem zaključaka Vijeća Mjesnog odbora Donja Dubrava i Vijeća Mjesnog odbora „Ivan Mažuranić“, smatra opravdanim i prijeko potrebnim postavu prometnih znakova navedenih pod točkom 1. ovog zaključka te predlaže nadležnom Gradskom uredu da po obavljenom očevidu utvrdi opravdanost zahtjeva, donese odgovarajuće rješenje i Vijeće obavijesti o učinjenom.
4. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.


Ad 17 - Predlaganje kandidata za suce porotnike Županijskog suda u Zagrebu u travnju 2023. – donošenje zaključka
Predsjednik predlaže Matiju Trajbar Jeić za kandidata za suca porotnika Županijskog suda u Zagrebu u travnju 2023.
Budući da drugih prijedloga nije bilo, Vijeće bez rasprave, jednoglasno donosi 

Z A K L J U Č A K
o prijedlogu kandidata za suce porotnike
Županijskog suda u Zagrebu u travnju 2023.

1. Vijeće Gradske četvrti Donja Dubrava za suca porotnika Županijskog suda u  Zagrebu u travnju 2023. predlaže kandidata Trajbar Jeić Matiju, Zagreb, Aleja ruža 31a.
2. Ovaj Zaključak dostavlja se Odboru za izbor i imenovanja Gradske skupštine Grada Zagreba.


Ad 18 - Predlaganje kandidata za suce porotnike Općinskog suda u Novom Zagrebu – donošenje zaključka
Predsjednik pita ima li kakvih prijedloga kandidata.
M. Božić predlaže Albinu Höenig za kandidata za suca porotnika Općinskog suda u Novom Zagrebu.
Nakon provedenog glasovanja Vijeće uz 9 glasova „za“ i 4 „suzdržana“ glasa donosi

Z A K L J U Č A K
o prijedlogu kandidata za suce porotnike
Općinskog suda u Novom Zagrebu

1. [bookmark: _GoBack]Vijeće Gradske četvrti Donja Dubrava za suca porotnika Općinskog suda u Novom  Zagrebu predlaže kandidata Albinu Höenig, Zagreb, Daljska 2.
2. Ovaj zaključak dostavlja se Odboru za izbor i imenovanja Gradske skupštine Grada Zagreba.


Ad 19 - Predlaganje kandidata za suce porotnike za mladež Županijskog suda u Zagrebu u veljači 2023. – donošenje zaključka
Predsjednik pita ima li tko prijedlog kandidata.
Budući da nije bilo prijedloga, Vijeće jednoglasno donosi

Z A K L J U Č A K
o prijedlogu kandidata za suce porotnike za mladež
Županijskog suda u Zagrebu u veljači 2023.

1. Vijeće Gradske četvrti Donja Dubrava nema prijedloga kandidata za suce porotnike za mladež Županijskog suda u Zagrebu u veljači 2023.
1. Ovaj zaključak dostavlja se Odboru za izbor i imenovanja Gradske skupštine Grada Zagreba.


Ad 20 - Predlaganje kandidata za suce porotnike za mladež Županijskog suda u Zagrebu u travnju 2023. – donošenje zaključka
Predsjednik pita ima li tko prijedlog kandidata. 
Budući da nije bilo prijedloga, Vijeće jednoglasno donosi 

Z A K L J U Č A K
o prijedlogu kandidata za suce porotnike za mladež
Županijskog suda u Zagrebu u travnju 2023.

1. Vijeće Gradske četvrti Donja Dubrava nema prijedloga kandidata za suce porotnike za mladež Županijskog suda u Zagrebu u travnju 2023.
2. Ovaj zaključak dostavlja se Odboru za izbor i imenovanja Gradske skupštine Grada Zagreba.


Ad 21 - Prijedlog zaključka o prijedlogu postave prometnih uspornika u Željezničkoj ulici kod novoizgrađene željezničke postaje Sesvetska Sopnica
Predsjednik otvara raspravu o prijedlogu Vijeća Mjesnog odbora Stari Retkovec za postavu prometnih uspornika.
Bez rasprave Vijeće jednoglasno donosi

Z A K L J U Č A K 
o prijedlogu postave prometnih uspornika u Željezničkoj ulici
kod novoizgrađene željezničke postaje Sesvetska Sopnica

1. Vijeće, temeljem Zaključka Vijeća Mjesnog odbora Stari Retkovec, predlaže postavu prometnih uspornika u Željezničkoj ulici kod novoizgrađene željezničke postaje Sesvetska Sopnica, 30 metara zapadno od postojećeg pješačkog prijelaza.
2. Postava prometnih uspornika predlaže se radi povećanja sigurnosti sudionika u prometu budući da se na dijelu Željezničke ulice zbog novoizgrađene željezničke postaje Sesvetska Sopnica očekuje povećan broj vozila i pješaka te zbog neodgovornih vozača koji se Željezničkom ulicom kreću prevelikom brzinom.
3. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet na daljnje postupanje.

Ad 22 - Donošenje zaključaka o davanju mišljenja po članku 86. Statuta Grada Zagreba na: 
a) Prijedlog proračuna Grada Zagreba za 2023. i projekcije za 2024.-2025., Prijedlog odluke o izvršavanju Proračuna Grada Zagreba za 2023., Prijedlog plana uravnoteženja proračuna Grada Zagreba za razdoblje od 2023. do 2025., prijedloge programa javnih potreba po djelatnostima, prijedloge programa radova, prijedloge programa financiranja udruga po područjima u 2023.
Predsjednik otvara raspravu. Bez rasprave, nakon provedenog glasovanja, uz 8 glasova „za“, 4 glasa „protiv“ i 1 „suzdržanim“ glasom Vijeće većinom glasova donosi

Z A K L J U Č A K
o davanju mišljenja o Prijedlogu proračuna Grada Zagreba za 2023. i projekciji
za 2024.-2025., Prijedlogu odluke o izvršavanju Proračuna Grada Zagreba za 2023.,
Prijedlogu plana uravnoteženja proračuna Grada Zagreba za razdoblje od 2023. do
2025., prijedlozima programa javnih potreba po djelatnostima, prijedlozima programa radova i prijedlozima programa financiranja udruga po područjima u 2023.

1. Vijeće Gradske četvrti Donja Dubrava razmotrilo je Prijedlog proračuna Grada Zagreba za 2023. i projekcije za 2024.-2025., Prijedlog odluke o izvršavanju Proračuna Grada Zagreba za 2023., Prijedlog plana uravnoteženja proračuna Grada Zagreba za razdoblje od 2023. do 2025., prijedloge programa javnih potreba po djelatnostima, prijedloge programa radova i prijedloge programa financiranja udruga po područjima u 2023. te nije suglasno s istim.
2. Ovaj će zaključak biti upućen Stručnoj službi Gradske uprave.


b) Prijedlog procjene rizika od velikih nesreća za područje Grada Zagreba
Predsjednik otvara raspravu. Bez rasprave, nakon provedenog glasovanja, uz 12 glasova „za“ i 1 „suzdržanim“ glasom Vijeće donosi

Z A K L J U Č A K
o davanju mišljenja o Prijedlogu procjene rizika od velikih
nesreća za područje Grada Zagreba


1. Vijeće Gradske četvrti Donja Dubrava razmotrilo je Prijedlog procjene rizika od velikih nesreća za područje Grada Zagreba te na isti nema primjedbi niti prijedloga.
1. Ovaj će zaključak biti upućen Stručnoj službi Gradske uprave.


c) Prijedlog plana promicanja zdravlja, prevencije i ranog otkrivanja bolesti u Gradu Zagrebu za razdoblje 2023. – 2025.
Predsjednik otvara raspravu. Bez rasprave, nakon provedenog glasovanja, uz 12 glasova „za“ i 1 „suzdržanim“ glasom Vijeće donosi

Z A K L J U Č A K
o davanju mišljenja o Prijedlogu plana promicanja zdravlja, prevencije i
ranog otkrivanja bolesti u Gradu Zagrebu

1. Vijeće Gradske četvrti Donja Dubrava razmotrilo je Prijedlog plana promicanja zdravlja, prevencije i ranog otkrivanja bolesti u Gradu Zagrebu te na isti nema primjedbi niti prijedloga.
2. Ovaj će zaključak biti upućen Stručnoj službi Gradske uprave.


d) Prijedlog odluke o raspoređivanju sredstava za redovito godišnje financiranje političkih stranaka u 2023.
Predsjednik otvara raspravu. Bez rasprave, nakon provedenog glasovanja, uz 12 glasova „za“ i 1 „suzdržanim“ glasom Vijeće donosi

Z A K L J U Č A K
o davanju mišljenja o Prijedlogu odluke o raspoređivanju sredstava
za redovito godišnje financiranje političkih stranaka u 2023.

1. Vijeće Gradske četvrti Donja Dubrava razmotrilo je Prijedlog odluke o raspoređivanju sredstava za redovito godišnje financiranje političkih stranaka u 2023. te na isti nema primjedbi niti prijedloga.
2. Ovaj će zaključak biti upućen Stručnoj službi Gradske uprave.


e) Prijedlog odluke o izmjenama Odluke o obavljanju osnivačkih prava i obveza nad domovima za starije osobe koja su prenesena na Grad Zagreb
Predsjednik otvara raspravu. Bez rasprave, nakon provedenog glasovanja, uz 12 glasova „za“ i 1 „suzdržanim“ glasom Vijeće donosi

Z A K L J U Č A K
o davanju mišljenja o Prijedlogu odluke o izmjenama Odluke o
obavljanju osnivačkih prava i obveza nad domovima za
starije osobe koja su prenesena na Grad Zagreb




1. Vijeće Gradske četvrti Donja Dubrava razmotrilo je Prijedlog odluke izmjenama Odluke o obavljanju osnivačkih prava i obveza nad domovima za starije osobe koja su prenesena na Grad Zagreb te na isti nema primjedbi niti prijedloga.
2. Ovaj će zaključak biti upućen Stručnoj službi Gradske uprave.

f) Prijedlog zaključka o prijenosu prava vlasništva na nekretnini – Domu za starije osobe Maksimir, depadansa u Al. A. Augustinčića 1 u Zagrebu, s Hrvatskog zavoda za mirovinsko osiguranje na Grad Zagreb
Predsjednik otvara raspravu. Bez rasprave, nakon provedenog glasovanja, uz 12 glasova „za“ i 1 „suzdržanim“ glasom Vijeće donosi

Z A K L J U Č A K
o davanju mišljenja o Prijedlogu zaključka o prijenosu prava vlasništva
na nekretnini – Domu za starije osobe Maksimir, depadansa u Al. A. Augustinčića 1
u Zagrebu, s Hrvatskog zavoda za mirovinsko osiguranje na Grad Zagreb

1. Vijeće Gradske četvrti Donja Dubrava razmotrilo je Prijedlog zaključka o prijenosu prava vlasništva na nekretnini – Domu za starije osobe Maksimir, depadansa u Al. A. Augustinčića 1 u Zagrebu, s Hrvatskog zavoda za mirovinsko osiguranje na Grad Zagreb  te na isti nema primjedbi niti prijedloga.
2. Ovaj će zaključak biti upućen Stručnoj službi Gradske uprave.


g) Prijedlog zaključka o izmjeni Zaključka o pomoći građanima Grada Zagreba dodjelom novčane pomoći ili subvencijom kamata na kredite za obnovu nekretnina oštećenih u potresu
Predsjednik otvara raspravu. Bez rasprave, nakon provedenog glasovanja, uz 12 glasova „za“ i 1 „suzdržanim“ glasom Vijeće donosi

Z A K L J U Č A K
o davanju mišljenja o Prijedlogu zaključka o izmjeni Zaključka o pomoći građanima
Grada Zagreba dodjelom novčane pomoći ili subvencijom kamata na kredite
za obnovu nekretnina oštećenih u potresu

1. Vijeće Gradske četvrti Donja Dubrava razmotrilo je Prijedlog zaključka o izmjeni Zaključka o pomoći građanima Grada Zagreba dodjelom novčane pomoći ili subvencijom kamata na kredite za obnovu nekretnina oštećenih u potresu te na isti nema primjedbi niti prijedloga.
2. Ovaj će zaključak biti upućen Stručnoj službi Gradske uprave.


h) Prijedlog odluke o dopuni Odluke o osnivanju Centra za pružanje usluga u zajednici „Savjetovalište Luka Ritz“
Predsjednik otvara raspravu. Bez rasprave, nakon provedenog glasovanja, uz 12 glasova „za“ i 1 „suzdržanim“ glasom Vijeće donosi

Z A K L J U Č A K
o davanju mišljenja o Prijedlogu odluke o dopuni Odluke o osnivanju
Centra za pružanje usluga u zajednici „Savjetovalište Luka Ritz“



1. Vijeće Gradske četvrti Donja Dubrava razmotrilo je Prijedlog odluke o dopuni Odluke o osnivanju Centra za pružanje usluga u zajednici „Savjetovalište Luka Ritz“ te na isti nema primjedbi niti prijedloga.
2. Ovaj će zaključak biti upućen Stručnoj službi Gradske uprave.


i) Prijedlog odluke o izmjenama Odluke o agrotehničkim mjerama i mjerama za uređivanje i održavanje poljoprivrednih rudina
Predsjednik otvara raspravu. Bez rasprave, nakon provedenog glasovanja, uz 12 glasova „za“ i 1 „suzdržanim“ glasom Vijeće donosi

Z A K L J U Č A K
o davanju mišljenja o Prijedlogu odluke o izmjenama Odluke o agrotehničkim 
mjerama i mjerama za uređivanje i održavanje poljoprivrednih rudina

1. Vijeće Gradske četvrti Donja Dubrava razmotrilo je Prijedlog odluke o izmjenama Odluke o agrotehničkim mjerama i mjerama za uređivanje i održavanje poljoprivrednih rudina te na isti nema primjedbi niti prijedloga.
2. Ovaj će zaključak biti upućen Stručnoj službi Gradske uprave.


j) Prijedlog zaključka o sklapanju sudske nagodbe u postupku mirenja
Predsjednik otvara raspravu. Bez rasprave, nakon provedenog glasovanja, uz 12 glasova „za“ i 1 „suzdržanim“ glasom Vijeće donosi

Z A K L J U Č A K
o davanju mišljenja o Prijedlogu zaključka o sklapanju 
sudske nagodbe u postupku mirenja

1. Vijeće Gradske četvrti Donja Dubrava razmotrilo je Prijedlog zaključka o sudske nagodbe u postupku mirenja te na isti nema primjedbi niti prijedloga.
2. Ovaj će zaključak biti upućen Stručnoj službi Gradske uprave.



Ad 23 - Pitanja i prijedlozi 
Predsjednik daje informacije o Adventu u Dubravi od 2. do 6. prosinca, uz napomenu da je program pred završetkom i poziva da se priključi tko može.
A. Bošnjaković postavlja pitanje kada će biti postavljena slavina na objektu Mjesnog odbora u Vinodolskoj ulici za što su osigurana sredstva. Dobio je neformalnu informaciju da je ne žele postaviti navodno zbog ugroze djece, pa ako zaista postoji rizik traži pisano očitovanje.
Predsjednik napominje da je do 15. prosinca trebalo usvojiti PKA za 2023., ali je danas stigao dopis da će se donositi kao i prije, tako da donošenje PKA za sljedeću godinu neće biti na sjednici u prosincu jer nećemo imati sve troškovnike, već u siječnju. Poziva sve članove Vijeća na suradnju oko PKA.
T. Ivanek napominje da još nije dobio odgovor na vijećničko pitanje koje je postavio na 10. sjednici pa traži da se ponovno uputi pitanje u kojoj je fazi izgradnja nogostupa u I. i II. Retkovcu. Izrađen je idejni projekt, a 15. lipnja 2021. zatraženo je izdavanje lokacijske dozvole.
H. Tomić izražava šokiranost i zgražanje nad odgovorom Gradskog ureda za obrazovanje, sport i mlade u svezi prenamjene objekata mjesnih odbora u dječje vrtiće, u kojem je navedeno niz neistina i laži.
M. Cetinja traži upućivanje vijećničkog pitanja Gradskom uredu za obrazovanje, sport i mlade u svezi lošeg stanja i rješavanja uništene podloge u plivačkom bazenu OŠ M. Jurić Zagorke jer se već nekoliko djece ozlijedilo. Plivački klub Dubrava ima Europske i svjetske prvake, a kroz njegovu školu plivanja prošlo je 90.000 djece. Djeca ne mogu trenirati jer bazen nije u funkciji iako je upisano 350 djece u školu plivanja. To je jedini bazen u školama na području cijele Dubrave. Također traži da se istom Gradskom uredu uputi pitanje u svezi prenamjene objekta Mjesnog odbora Novi Retkovec u dječji vrtić. Odgovor koji su vijećnici primili je površan i netočan jer navode da energetska obnova objekta nije sufinancirana iz sredstava EU fondova, a u dvorištu objekta prilikom radova bila je istaknuta tabla na kojoj je vidljivo sufinanciranje (predaje fotografiju table). Traži očitovanje koliki je dio bio financiran iz EU fondova, a koliki je dio financirao Grad Zagreb. Zatim, može li se raditi prenamjena prostora objekta MO Novi Retkovec s obzirom da su sredstva iz EU programa dobivena za određenu namjenu tj. Za građane MO Novi Retkovec, za njihovo druženje, sastanke, političke stranke, udruge i ostale. Traži odgovor i na pitanje zašto se program proširenja kapaciteta dječjih vrtića planira samo na području gradskih četvrti Sesvete, Gornja i Donja Dubrava. 
I. Totić pita kada će biti postavljeni stupići u Resničkom putu, uz Športsko rekreacijski centar Trnava za što je Vijeće također osiguralo sredstva. Djeca su izložena opasnosti jer se moraju provlačiti između stalno parkiranih automobila.
A. Bošnjaković pita zašto se novcem koji će se vratiti od nerealiziranih akcija ne bi moglo otkupiti zemljište kod objekta Mjesnog odbora u Vinodolskoj ul.
Sjednicu napuštaju T. Ivanek i D. Belec.
Predsjednik odgovara da će se konzultirati pa se može dati prijedlog Gradu.
Sjednicu napušta A. Penava Pejčinović.
Predsjednik utvrđuje da je odnos vijećnika iz Možemo nekorektan i neprofesionalan jer napuštaju sjednicu bez ikakvog povoda.
M. Božić ističe kako su objekti dječjih vrtića stari preko 46 godina, a rok trajanja im je bio 20 godina. U jako lošem su stanju, a ispod podova su glodavci. Sada to ne smeta za prenamjenu.
Predsjednik predlaže da se na sljedeću sjednicu pozove pročelnika Gradskog ureda, a H. Tomić da se pozovu i svi predsjednici Vijeća Mjesnih odbora.
Budući da više nije bilo pitanja i prijedloga, predsjednik zaključuje sjednicu u 17,55 sati. 


KLASA: 024-08/22-002/304				
URBROJ: 251-13-11-4/005-22-14
Zagreb, 24. studenoga 2022.

Zapisnik sastavila:
Snježana Pehar

Predsjednik
Vijeća Gradske četvrti
  Donja Dubrava
                  Trpimir Majcan, prof.

